Návrh rozhodnutie Spoločného výboru EHP č ktorým sa mení a dopĺňa Protokol 31 k dohode o spolupráci v špecifických oblastiach mimo štyroch slobôd - Návrh spoločného stanoviska Komisie - /* SEK/2004/1472 v konečnom znení */





Brusel, 01.12.2004 SEK(2004)1472 v konečnom znení . Návrh ROZHODNUTIE SPOLOČNÉHO VÝBORU EHP č ktorým sa mení a dopĺňa Protokol 31 k dohode o spolupráci v špecifických oblastiach mimo štyroch slobôd . - Návrh spoločného stanoviska Komisie -(predložený Komisiou) ODÔVODNENIE 1. Protokol 31 k Dohode o EHP obsahuje špecifické ustanovenia o spolupráci medzi Spoločenstvom a štátmi EZVO, ktoré sú členmi EHP, mimo štyroch slobôd. 2. Cieľom pripojeného návrhu rozhodnutia Spoločného výboru EHP je zmeniť a doplniť protokol 31 na účely rozšírenia spolupráce prostredníctvom zahrnutia nariadenia o zriadení Európskeho strediska na prevenciu a kontrolu chorôb. Návrh rozhodnutia Spoločného výboru ustanovuje rámec spolupráce a stanovuje podmienky účasti štátov EZVO, ktoré sú členmi EHP, v tomto orgáne Spoločenstva, začleňujúc do Dohody o EHP tento akt: - 32004 R 0851 Nariadenie Európskeho parlamentu a Rady (ES) č. 851/2004 z 21. apríla 2004 o zriadení Európskeho strediska na prevenciu a kontrolu chorôb (Ú. v. EÚ L 142, 30. 4.2004, s. 1). 3. Článok 1 ods. 3 písm. b) nariadenia Rady (ES) č. 2894/94 o opatreniach na vykonávanie Dohody o EHP predpokladá, že Rada na základe návrhu Komisie ustanoví stanovisko Spoločenstva pre takéto rozhodnutia. 4. Návrh rozhodnutia Spoločného výboru EHP je predložený na schválenie Radou. Následne Komisia pri najbližšej možnej príležitosti predloží stanovisko Spoločenstva v Spoločnom výbore EHP. Návrh ROZHODNUTIE SPOLOČNÉHO VÝBORU EHP č ktorým sa mení a dopĺňa Protokol 31 k dohode o spolupráci v špecifických oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej články 86 a 98, keďže: (1) Protokol 31 k dohode bol zmenený a doplnený rozhodnutím Spoločného výboru EHP č. …/... z ...[1]. (2) Je vhodné rozšíriť spoluprácu zmluvných strán dohody s cieľom zahrnúť nariadenie Európskeho parlamentu a Rady (ES) č. 851/2004 z 21. apríla 2004 o zriadení Európskeho strediska na prevenciu a kontrolu chorôb[2]. (3) Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať s účinnosťou od [1. januára 2005], ROZHODOL TAKTO: Článok 1 Za odsek 3 článok 16 protokolu 31 k dohode sa vkladá tento odsek: „4. a) Štáty EZVO sa plne zúčastňujú na činnostiach Európskeho strediska na prevenciu a kontrolu chorôb, ďalej len „stredisko“, ako to ustanovuje tento akt Spoločenstva: - 32004 R 0851 Nariadenie Európskeho parlamentu a Rady (ES) č. 851/2004 z 21. apríla 2004 o zriadení Európskeho strediska na prevenciu a kontrolu chorôb (Ú. v. EÚ L 142, 30.4.2004, s. 1). b) Štáty EZVO finančne prispievajú na činnosti uvedené v písm. a) v súlade s článkom 82 ods. 1 písm. a) dohody a protokolom 32 k dohode. c) Štáty EZVO sa plne zúčastňujú na činnostiach správnej rady a majú v nej rovnaké práva a povinnosti ako členské štáty EÚ, s výnimkou práva hlasovať. d) Štáty EZVO sa plne zúčastňujú na činnostiach poradného fóra a majú v ňom rovnaké práva a povinnosti ako členské štáty EÚ. e) Štáty EZVO uplatňujú na agentúru a jej zamestnancov Protokol o výsadách a imunitách Európskych spoločenstiev a uplatniteľné pravidlá prijaté podľa tohto protokolu. f) Odchylne od článku 12 ods. 2 písm. a) Pracovných podmienok ostatných zamestnancov Európskych spoločenstiev, štátni príslušníci štátov EZVO, ktorí požívajú plné občianske práva, môžu byť riaditeľom agentúry zamestnaní na základe zmluvy. g) Na základe článku 79 ods. 3 dohody sa na tento odsek vzťahuje časť VII dohody (Inštitucionálne ustanovenia). h) Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie sa, na účely uplatňovania tohto nariadenia, vzťahuje aj na všetky dokumenty strediska týkajúce sa štátov EZVO.“ Článok 2 Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody *. Uplatňuje sa od [1. januára 2005]. Článok 3 Toto rozhodnutie sa uverejní v oddieli EHP a dodatku EHP k Úradnému vestníku Európskej únie . V Bruseli Za Spoločný výbor EHP predseda tajomníci Spoločného výboru EHP [1] Ú. v. EÚ L […], […], s. […]. [2] Ú. v. EÚ L 142, 30.4.2004, s. 1. * [Nie sú uvedené žiadne ústavné požiadavky.] [Sú uvedené ústavné požiadavky.]